[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Ida-Virumaal on volikogude esimehed valitud"}, {"text_idx": "#000005", "text": "Ida-Virumaa ko\u0303igis kaheksas omavalitsuses on volikogude esimehed valitud. Samuti on Ida-Virumaa juurtega volikogu esimees u\u0308hes La\u0308a\u0308ne-Virumaa ja Jo\u0303gevamaa omavalitsuses."}, {"text_idx": "#000006", "text": "Ida-Virumaa kaheksast omavalitsusest sai viimasena volikogu esimehe Sillama\u0308e linn, kus oktoobrikuu viimasel pa\u0308eval valiti volikogu esimeheks tagasi Jelena Kors\u030cunova (Keskerakond), kelle poolt ha\u0308a\u0308letas 21st volikogu liikmest 15. Ta\u0308pselt sama palju kohti sai volikogus Keskerakond. 6 inimesega on volikogus esindatud Savisaare valimisliit ja ta\u0308pselt nii palju ha\u0308a\u0308li sai volikogu esimehe valimisel nende liider Oleg Kultajev, kes kogus Sillama\u0308el ko\u0303ige rohkem ha\u0308a\u0308li \u2013 511."}, {"text_idx": "#000007", "text": "Veidi enne Sillama\u0308ed sai teisipa\u0308eval volikogu esimehe valitud Mandri-Eesti suurima pindalaga omavalitsus, Alutaguse vald, mille volikogu on Ida-Virus ko\u0303ige mehelikum: 17st volikogusse pa\u0308a\u0308senud inimesest on vaid u\u0308ks naine \u2013 Annely Oone. Esimesel koosolekul oli kohal 16 volinikku ja 15 ha\u0308a\u0308lega (u\u0308ks rikutud sedel) sai volikogu esimeheks ainus kandidaat sellele kohale \u2013 endine Iisaku vallavanem Raivo Raap (Reformierakond). Viiest vallast (Alajo\u0303e, Iisaku, Illuka, Ma\u0308etaguse, Tudulinna) moodustunud Alutaguse vald otsustas alustada to\u0308o\u0308d ilma volikokku pa\u0308a\u0308senud kahe valimisliidu ja kahe erakonna vahel koalitsiooniks ja opositsiooniks jagunemata."}, {"text_idx": "#000008", "text": "Esmaspa\u0308eval sai \u201euue vana esimehe\u201d Jo\u0303hvi vald, kus ja\u0308tkab volikogu esimehena Niina Neglason valimisliidust Jo\u0303hvi Eest, kes teeb koosto\u0308o\u0308d valimised vo\u0303itnud valimisliiduga Jo\u0303hvi \u2013 Meie Kodu. Kahe peale on neil volikogus 21st kohast 13. Valimisliit Jo\u0303hvi ning Keskerakond ja Reformierakond said kokku kaheksa kohta. Esimehe valimisel sai Niina Neglason 12 ha\u0308a\u0308lt ja opositsiooni esitatud kandidaat, eelmisel valimisperioodil nii Narva linna kui ka Jo\u0303hvi valda veidi juhtida jo\u0303udnud Eduard East (Keskerakond) 8 ha\u0308a\u0308lt. U\u0308ks sedel oli tu\u0308hi."}, {"text_idx": "#000009", "text": "U\u0308leja\u0308a\u0308nud viies Ida-Virumaa omavalitsuses toimusid esimesed volikogu istungid eelmise na\u0308dala kolmapa\u0308evast reedeni."}, {"text_idx": "#000010", "text": "Ratas kiitis narvalasi opositsiooniliidrile ha\u0308a\u0308lte andmise eest"}, {"text_idx": "#000011", "text": "Ko\u0303ige esimesena sai uue volikogu juhi valitud kolme valla liitumisel tekkinud Toila suurvald, kus avaistungil oli 17st saadikust kohal 15. Toilas panid leivad u\u0308hte kappi valimised vo\u0303itnud VL U\u0308htne Vald (9 kohta) ja Keskerakond (2 kohta). U\u0308leja\u0308a\u0308nud kuus kohta jagunesid kolme erakonna vahel. Volikogu esimeheks valiti Toila volikogu ka enne Kohtla ja Kohtla-No\u0303mme vallaga u\u0308hinemist juhtinud Roland Peets (VL U\u0308htne Vald), kes sai 10 ha\u0308a\u0308lt. Senine Kohtla vallavanem, suurvalla valimistel suurima toetuse saanud Etti Kagarov (SDE) sai vastaskandidaadina 5 ha\u0308a\u0308lt."}, {"text_idx": "#000012", "text": "Narva linnas kuulub volikogus 23 kohta Keskerakonnale ja 8 valimisliidule U\u0308htne Narva. Volikogu esimehe valimisel sai senine saadikute pealik Aleksandr Jefimov 21 ha\u0308a\u0308lt. Kaks Keskerakonna ha\u0308a\u0308lt la\u0308ks tal kaduma nii: Mihhail Stalnuhhin volikogu Keskerakonna fraktsiooniga ei liitunud (ning ta lahkus volikogust enne esimehe valimist) ja u\u0308ks Keskerakonna saadik avaistungil ei osalenud. Jefimovi vastaskandidaat, U\u0308htse Narva esinumber Katri Raik sai kuus ha\u0308a\u0308lt, sest kaks tema liidukaaslast avaistungilt puudus. Huvitava seigana tasub mainida seda, mida vastas Keskerakonna esimees Ju\u0308ri Ratas saatejuhtide ku\u0308simusele 31. oktoobri Vikerraadio saates \u201eStuudios on peaminister\u201d, mida ta arvab sellest, et Narva volikogus on to\u0308o\u0308keel vene keel. Ratas to\u0303i esile selle, et Narvas on tendents selles paremuse suunas, kuna valimiste vo\u0303itjaks oli seekord piirilinnas inimene, kelle emakeeleks on eesti keel. Parima tulemuse, 1490 ha\u0308a\u0308lt, sai Narvas teatavasti Katri Raik."}, {"text_idx": "#000013", "text": "Sarnaselt Narvaga la\u0308ks volikogu esimehe valimine valutult Narva-Jo\u0303esuu linnas, millega liitusid Vaivara vald ja Kohtla-Ja\u0308rve Viivikonna linnaosa. Volikogu 17 liikmest oli kohal 16 ja ko\u0303ik ha\u0308a\u0308letasid endise volikogu esimehe valimisel Vaivara vallavanema, Keskerakonna kohaliku esinumbri Veikko Luhalaiu poolt. Narva-Jo\u0303esuus on volikogus esindatud kaks valimisliitu ja Keskerakond. Kusjuures koalitsioonil on 17 volikogu kohast koguni 15. Narva-Jo\u0303esuu on u\u0308ks kahest Ida-Virumaa omavalitsustest, kus on naiste u\u0308lekaal (9:8; teiseks selliseks omavalitsuseks on Kohtla-Ja\u0308rve, kus valiti volikokku 13 naist ja 12 meest)."}, {"text_idx": "#000014", "text": "Kohtla-Ja\u0308rve linnas oli 25st volikogu saadikust avaistungil kohal 24. Senine volikogu esimees Riina Ivanova (Keskerakond) ja Kohtla-Ja\u0308rvel enim ha\u0308a\u0308li (700) kogunud Eduard Odinetsa (SDE) vo\u0303istlus esimehe kandidaadi konkursil lo\u0303ppes esimese 18:6 vo\u0303iduga. Rahvalt sai Keskerakond 18, SDE 5 ja Reformierakond 2 mandaati."}, {"text_idx": "#000015", "text": "Ko\u0303ige huvitavam oli volikogu esimehe valimine Lu\u0308ganuse suurvallas, mis moodustus Lu\u0308ganuse ja Sonda vallast ja Kivio\u0303li linnast. U\u0308hendvallas rahvavalimised nii nimekirjaga kui ka u\u0308ksikisiku tasandil vo\u0303itnud Keskerakonna liider, Riigikogu liige ja kunagine Kivio\u0303li linnapea Dmitri Dmitrijev sai volikogus esimehe ha\u0308a\u0308letusel 6 ha\u0308a\u0308lt, ta\u0308pselt nii palju sai Keskerakond ka 19liikmelises volikogus kohti. See andis talle teise koha. Vo\u0303itis 13 ha\u0308a\u0308lega Enno Vinni (Reformierakond) ehk toimis nelja nimekirja (Reformierakond ja valimisliitude Meie Vald, Meie Kodu, Oma Valla Eest) koosto\u0308o\u0308. Enno Vinni puhul on huvitav see, et tal on see viies kord volikogu juhtida, neli koosseisu juhtis ta Maidla vallavolikogu. Eelmistel valimistel u\u0308hines Maidla vald Lu\u0308ganuse valla ja Pu\u0308ssi linnaga ning siis sai Enno Vinni opositsioonikommunaalpoliitiku kogemuse."}, {"text_idx": "#000016", "text": "Idavirulased edukad ka uues kodus"}, {"text_idx": "#000017", "text": "Haldusreformi ja\u0308rel ja\u0308i Ida-Virumaa ilma kolmest omavalitsusest. Aseri vald liikus La\u0308a\u0308ne-Virumaale, kus ta koos Kunda linna ja Viru-Nigula vallaga moodustas Viru-Nigula suurvalla. Seal tegid koalitsiooni ko\u0303ik kolm volikokku pa\u0308a\u0308senud jo\u0303udu ning avaistungil oli 21st liikmest kohal 19. Nad ko\u0303ik andsid oma ha\u0308a\u0308le volikogu esimehe valimisel endisele Aseri vallavolikogu esimehele Riho Kutsarile (Keskerakond)."}, {"text_idx": "#000019", "text": "Kohus ei leidnud Jo\u0303hvi korruptsiooniprotsessis su\u0308u\u0308distatavatel su\u0308u\u0308d"}, {"text_idx": "#000021", "text": "Kauri umbusaldamine Jo\u0303hvis la\u0308bi ei la\u0308inud, ees seisab Easti umbusaldamine"}, {"text_idx": "#000022", "text": "U\u0308ks Kivio\u0303li koolikriisi esilekutsujatest lahkub poliitikast"}, {"text_idx": "#000023", "text": "Narva-Jo\u0303esuu ja Kohtla-Ja\u0308rve vaidlus Viivikonna lepingute u\u0308le vo\u0303ib viia kohtusse"}, {"text_idx": "#000024", "text": "Kohtla-Ja\u0308rve linnapeaks valiti taas Ljudmila Jants\u030cenko"}, {"text_idx": "#000032", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000034", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000038", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000039", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000040", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000041", "text": "Rootsis sai ulatuslikus teevaringus mitu inimest kannatada"}, {"text_idx": "#000042", "text": "Peep Pahv: elu on ajapikku na\u0308idanud, et korvpallikoolis ei ole rahaasjad ko\u0303ige selgemad"}, {"text_idx": "#000043", "text": "Su\u0308gise algusega tulevad jahedamad ilmad"}, {"text_idx": "#000046", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000050", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000056", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000057", "text": "O\u0303S 2025 keskendub keele normimisele ja kirjeldamisele"}, {"text_idx": "#000059", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000060", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]